section_heading: Međunarodni rezultati
paragraph_text: 2002. je godine Timo Boll ušao u prvih deset igrača svijeta pobjedom u turniru Europa Top-12 nad Vladimirom Samsonovom. Te je godine također osvojio zlato na Europskom prvenstvu u Zagrebu u pojedinačnoj konkurenciji i parovima (sa Zoltan Fejer-Konnerthom), te srebro s njemačkom reprezentacijom, koju je pobijedila švedska reprezentacija rezultatom 2-3. Pobjedom u Svjetskom kupu u Jinanu, gdje je pobijedio Wang Liqina, tadašnjeg svjetskog prvaka te Kong Linghuija, tadašnjeg olimpijskog prvaka, Boll je završio godinu kao prvoplasirani na svjetskoj ljestvici. 2003. je godine na europskom prvenstvu osvojio broncu u pojedinačnoj te srebro u momčadskoj konkurenciji. Nakon ispadanja u drugoj rundi na svjetskom prvenstvu te godine, Timo Boll je izgubio plasman prvog igrača svijeta.